Ապրիլին ուժի մեջ էր մտել թույլտվությունների տրամադրման նոր կարգը, ըստ որի՝ գործընթացում ներգրավվել էր էկոնոմիկայի նախարարությունը: Դրա համաձայն՝ հայտատուն պիտի բոլոր փատաթղթերը ներկայացներ ԷՆ, այնտեղից էլ ստանար պատասխան: Իսկ այդ ընթացքում դիմումն ու կից փաստաթղթերն անցնում էին ՔԱԳՎ-ի ստորաբաժանումներով, հայտերի քննարկման խորհրդով, որոնք տալիս էին եզրակացություններ, եւ հայտը վերջնարդյունքում հաստատվում կամ մերժվում էր ՔԱԳՎ պետի կողմից: Արդյունքի մասին էլ դիմողն իմանում էր նախարարությունից: Նոր կարգով՝ հայտատուն յուրաքանչյուր օդուղու շահագործման համար պիտի ներկայացներ 100.000 եվրոյի բանկային երաշխիք, ինչին կտրականապես դեմ էր Գ. Պապիկյանը: Այդուհանդերձ, 2015-ի հուլիսին «Տարոն-Ավիան» կրկին դիմել էր թույլտվության համար: ԷՆ-ից եւս հայտնել էին, որ փաստաթղթերը թերի են ու լրացման կարիք ունեն: